<classify> Ajib alisema lazima acheze kwa kiwango hicho anachokionesha hivi sasa kutokana na ushirikiano wa karibu anaoupata kutoka kwa kocha huyo aliyetua hivi karibuni kuchukua nafasi ya Dylan Kerr, aliyetimuliwa kazi.Nimekuwa nikicheza bila presha kwa sababu kocha ameniambia nifanye hivyo kwa ajili ya kumtengenezea nafasi Hamisi Kiiza, na ukweli nafurahi maelekezo yake kwa sababu yamekuwa na msaada kwangu, alisema Ajib.Mshambuliaji huyo anayeshika nafasi ya pili kwa ufungaji kwenye timu yake akiwa na mabao manane, alisema tangu kutua kwa Mayanja amekuwa na ndoto za kufanya vizuri zaidi ya ilivyokuwa msimu uliopita na anaamini atafanikiwa kutokana na kila anachotaka kukifanya kinafanikiwa.Alisema kitu kibwa ambacho anakiwaza msimu huu ni kubeba ubingwa wa Tanzania Bara, kitu ambacho ana matumaini ya kutimia kwa jambo hilo kutokana na mwenendo wao ulivyo kwa sasa kwenye ligi.Ajib aliyepandishwa kucheza kikosi cha timu ya wakubwa ya Simba msimu uliopita, amekuwa na mchango mkubwa kwenye kikosi cha Simba akishirikiana na Kiiza, waliounda safu kali ya ushambuliaji.  <topic>: MICHEZO 